**Жазғы лагерь кезіндегі қауіпсіздік ережелері**
**Судағы қауіпсіздік:**
**-**Арнайы жабдықталған суаттарда дем алу және шомылу.

- Суға құлап кету ықтимал жерде тұруға және ойнауға болмайды.

- Жүзу білмей суға жағалаудан алыс түсуге болмайды.

- Таныс емес жерлерде сүңгімеу керек, өйткені оның түбінде қауіпсіз заттар болуы мүмкін.

- Жүзе алмайтындар қалқымамен жүзбеуге тиіс.

- Әрбір бала ересектердің көмегімен жүзуді үйренуі тиіс, алайда балаларды суда ешбір қараусыз қалдыруға болмайды.

- Суға батып бара жатқан ең алғашқы істейтін шара- төңіректегілердің назарын «адам батып барады !» деп айғайлау арқылы аудару. Батып бара жатқан адамды құтқаруға ұмтылатын ересектер әрқашан табылады. Адамды кез келген құтқару құралының көмегімен аман алып қалудың оңай екендігін есте ұстаған жөн. Ол су бетінде қалқып жүрген және батып бара жатқанға лақтырып жүрген және батып бара жатқанға лақтырып жеткізетін кез келген зат болуы мүмкін.
**Көшедегі қауіпсіздік.**
**Көшелер мен жолдардың элементтері.** Көшелер мен жолдардың элементтеріне мына түсініктер жатады: жол, өтетін бөлік , ажырату жиегі, қозғалыс алабы, қиылыс, аяқжол, жүргіншілер сүрлеуі, жүргіншілер өткелі, темір жол өткелі.

**Жол**- көлік пен жүргіншілер қозғалысы үшін пайдалынатын кез келген көше, даңғыл, тыйым көшелер т.б.
**Өтетін бөлік**- көлік құралдарының қозғалысына арналған. Жолдың бірнеше өтетін бөлігі болуы мүмкін, олардың шекарасы ажырату бөлігі болып табылады.
**Ажырату жиегі**- аралас өтетін бөлікті ажырататын және көлік құралдарының қозғалысына немесе аялдамасына арналмаған жол элементі.
**Қозғалыс алабы**- таңбамен белгіленген немесе белгіленбеген және көліктердің бір қатарда қозғалуы үшін жеткілікті ені бар өтетін жолдың кез келген ұзын алабы.
**Түйіспе**- қиылысатын , қосылатын жер немесе жолдың бір бағытта тармақталуы, өтетін бөлікті оның қарсы беттегі жалғасымен қосады, жорамал сызықтармен шектеледі.
**Аяқжол**- өтетін бөлікке жапсарласқан немесен одан газон арқылы ажыратылған жүргіншілер қозғалысына арналған жол бөлігі.
**Жүргіншілер сүрлеуі**- жүргіншілер қозғалысына арналған төселген жер.

Қай көше, қай қалаға барсаңызда,

Қай [ақыл өлшеміне салсаңыз да](http://www.tilimen.org/jmis-bafdarlamasi-60--68-pen-bojinsha-glossarij-ail-oj-sezimde.html),

Жол жүру ережесі заңды тәртіп

Ол ортақ үлкен,кіші,баршамызға.
**Көшелер мен жолдардағы қауіпсіз жүру ережелері**

- Жүргіншілер оң жағына қарай отырып аяқжол немесе жүргіншілер сүрлеуімен қозғалуға тиіс.

- Жолдың диегімен немесе өтетін жолдың шетімен жүрген кезде жүргіншілер көлік құралдарының қозғалысына қарсы жүруге тиіс.

- Балалар топтарын аяқжол және жүргіншілер сүрлеуімен алып жүруге, ал олар жоқ болса, тек күндізгі уақытта ересектердің жанында ғана жүруге рұқсат етіледі.

- Қозғалыс реттелетін жерлерде жүргіншілер реттеушінің немесе бағдаршамның дабылдарын басшылыққа алулары тиіс.

- Жасыл шамнан үлгере алмаған жүргіншілер қауіпсіз нүктеде немесе қарсы бағыттағы көлік ағындарын ажырататын жерде тұруға тиіс.

- Көшеден өткен кезде алдымен сол жаққа, ал ортасына жеткен кезде оң жаққа қарау керек.

- Аялдамада тұрған автобусты, өзіңіз жақындаған автокөлікті, ал жүргізуші сізді көру үшін арт жағынан, ал қарсы келе жатқан трамвайды байқау үшін алдынан айналып өткен жөн.

- Қозғалыс өте жиі жолдан асықпай, ешбір жағдайда жақындаған машиналардың алдынан жүгірмей және секірмей өткен жөн.
**Жүргіншілерге тыйым салынады:**

- Ажырататын жиек бар және жүргіншілер немесе жол қоршауы орнатылған жерлерде машина жүретін жолдан жүргіншілер сүрлеуінсіз өтуге;

- Машинаның келе жатқандығына немесе жоқтығына қарамастан, қызыл бағдаршамнан өтуге;

- Аяқжол арқылы өтетін жол үстінен жүгіріп өтуге;

- Аяқжолдың шетінде жолдан өтуді күтуге;

- Автобус аялдамасында қозғалып келе жатқан көліктен теріс бұрылуға;

- Тоқтап тұрған көлік құралынан немесе жақындаған көлік құралының жоқтығына көз жеткізбей төңіректі көрсетпей тұрған басқа кедергілерден шығуға.
**Өрт қауіпсіздігінің ережелері**
- Түтіннің иісін сезген бойда үйден тез шығып кетіңіз. Егер шыға алмасаңыз кез- келген сулы орамалмен ауыз бен мұрынды жауып, еңкейіп үйден шығып кетіңіз.

- Егер [өрт шағын ғимаратта болса](http://www.tilimen.org/azastan-negizgi-mektebinde-ort-auipsizdigine-bajlanisti.html), есік пен терезңыз; өйткені таза ауа желдің кіруі жалынды күшейтеді .

- Жанып жатқан ғимараттан лифтімен түспеңіз, ол жалын жайылған қабатта ашылып кетіп , кісі өліміне алып келуі мүмкін; сонымен қатар электр тогы ажыратылып, кабина түтін толған шахтада тұрып қалуы мүмкін.

- Егер баспалдақ алаңы өрт пен түтін құшағында қалса, төбеге шығуға тырысыңыз және сізді өрт сөндірушілер түсіргенше күтіңіз.

- Егер өрт дәлізді қауласа, есікті нығыздап жауып, барлық саңылауды су шүберекпен нығыздаңыз. Есікке көрпе немесе пальто жауып, терезені ашыңыз және айқайлап көмекке шақырыңыз.

- Өрт кезінде түтіннен шкафқа, үстел, керует астына, дәретхана мен жуынатын бөлмеде тығылмай жұрт көзіне түсуге тырысу керектігін ең алдымен өзің ұғынып, бұған іні қарындастарыңды үйретуің керек.

Бағдаршам түстерінің мынадай мағынасы бар:
**Қызыл түс**- қозғалысқа тыйым салады.
**Сары түс**- қозғалысқа тыйым салады және түстердің келесі өзгерісі туралы ескертеді.
**Жасыл түс**- қозғалысқа рұқсат етеді.

Әр оқушы негізгі жол белгілерін білуге және оның талаптарын дұрыс орындауы тиіс. Жол қозғалысын бағдаршамдар сондай- ақ полиция қызметкерлері реттейді.

Әрбір бала тосын жағдайда шақыратын төрт телефон нөмірін білуге тиіс:
01- өрт қызметі, 02- полиция, 03- жедел медициналық көмек, 04- газ қызметі

**Жоспарды орындаудағы шарттар**

**1. Материалды –техникалық жағынын қамтамасыз ету:**

а) территория және ғимарат: - жұмыс бөлмелері, асхана, акт залы, ойын алаңдары, психологиялық треннинтерге арналған бөлме; мектеп дәрігері бөлмесі, кітапхана, **компьютер класы, робототехника бөлмесі;**

б) жабдықтар: үстел, орындықтар, компьютерлер, мультимедиялық проектор, экран, DYD, фотоаппарат, принтер, сканер, дыбыс аппаратурасы;

 **2. Кадрлық шарттар:** лингвистикалық лагерьде мектеп филологтарының ішінен 4 ұстаз, медицина қызметкері, педагог-психолог, кітапханашы, музыка жетекшісі жұмыс жасайды.

**3.Әдістемелік шарттар:** сабақ өткізугеқажетті құжаттардың болуы, өткізілетін шаралардың бағдарламасын жасау, лагерьдің ауысымы басталғанға дейін тәрбиешілермен инструкциялы –әдістемелік жиын өткізу, профильді лагерьге байланысты әдістемелік әдебиеттердің болуы, дидактикалық материалдар, көрнекі құралдар және видеолардың болуы.

 **4. Күтілетін нәтижелер: е**гер тіл жетік меңгерілген болса, төмендегідей жетістіктерге қол жеткізуге болады:

**Тұлға тәрбиелеудегі нәтиже:**

–өзара қарым-қатынастың қалыптасуы;

–оқушылардың танымдық қызығушылықтарының артуы, өз ана тілін және басқа тілдерді құрметтей білуі;

–оқушылардың өзін-өзі бағалай білуі;

-демалуына қанағаттануы;

–қазақ , орыс тілдерінде еркін сөйлеуі, ағылшын тілінде де өз ойын айта білуі, олардың тіл үйренудегі білім-білік дағдыларының одан әрі қалыптасуы.

**5.Бірлестіктегі тәрбие жұмысының нәтижесі:**

–өзара қарым-қатынастың, ұқыптылықтың, мәдениеттіліктің, әдеміліктің, дұрыс демалудың қалыптасуы;

–лагерьдегі қызметкерлердің шығармашылық жұмыстарының көрініс табуы;

 – оқушылардың тіл мәдениетінің жетілуі.

**ХҮІІІ. «Жасыл ел» тобы жұмысының мақсаты:**

 Кешен ауласын көгалдандыру мен абаттандыру және еңбекке тәрбиелеу арқылы оқушылырдың жауапкершілігін арттыру, азаматтық- патриоттық сезімдерін қалыптастыруға жағдай жасау.

**Міндеттері:**

1. Оқушыларға ландшафт туралы мағлұмат беру;

2. Оқушылардың қоршаған ортаның экологиялық жағдайын талдауға қызығушылығын арттыру;

3. Оқушыларды тұрғылықты аймақ, туған өлке байлығына ұқыптылықпен қарауға тәрбиелеу;

4. Ғимарат маңайында отырғызылған ағаштар, бұталы ағаштар мен гүлдерді күтудегі оқушы жауапкершілігін арттыру;

5. Оқушылар өз ауласын - өз әлемі деп түсінетіндей бағыт беру, ол әлем - гүлдер мен әдемі көшеттер әлемі, онда әркім өзін еркін сезініп, өзі ойлаған арманын іске асыратындай болуы керек.

**«Жасыл ел» тобының жұмыс кестесі**

|  |  |  |  |
| --- | --- | --- | --- |
| **Сынып** | **Мерзімі** | **Уақыты** | **Жауаптылар** |
| 10а  | 26.05-03.06.2022 | 10.00-12.00 | Абильгазин С.И. |
| 5а | 30.05-03.06.2022 | 10.00-12.00 | Әлижанова С.Ж. |
| 5б | 06.06-10.06.2022 | 10.00-12.00 | Елубай Г.М. |
| 6а | 13.06-17.06.2022 | 10.00-12.00 | Мустафина А. |
| 6ә | 20.06-24.06.2022 | 10.00-12.00 | Шауен Ж. |
| 66 | 20.06-24.06.2022 | 10.00-12.00 | Қойманова Қ.Ш. |
| 7а | 27.06-01.07.2022 | 10.00-12.00 | Байтасова Д. |
| 7б | 04.07-08.07.2022 | 10.00-12.00 | Аманбек А. |
| 7в | 11.07-15.07.2022 | 10.00-12.00 | Нурашева Г. |
| 8а | 18.07-22.07.2022 | 10.00-12.00 |  Смагулова Қ. |
| 8б | 25.07-29.07.2022 | 10.00-12.00 |  Біләл Д. |
| 8в | 01.08-05.08.2022 | 10.00-12.00 | Джазыкбаева А.К. |
| 9а | 08.08-12.08.2022 | 10.00-12.00 | Оспанова А |
| 9б | 15.08-19.08.2022 | 10.00-12.00 | Айнабекова Г.М. |

**ХХ. Лагерде жүргізілетін үйірмелер:**

* Спорт секциялары
* Вокал үйірмесі
* «Кел сырласайық»
* «Білгенге маржан»
* «Шеберлік сағат»
* «Би» үйірмесі

**КҮТІЛЕТІН НӘТИЖЕ**

***Осы бағдарлама іске асырылғанда:***

* сапалы және әртүрлі тамақтану, күн тәртібінің сақталуы, лагердегі спорттық шаралар оқушының денсаулығын жақсартуға көмектеседі;
* таңдалып алынған жұмыс түрлері оқушы бойында Қазақстандық патриотизмді қалыптастыруға, әр ұлттың мәдениеті мен дәстүріне құрметпен қарауға, танымдық ой-өрістерінің кеңеюіне жол ашады;
* жасөспірімдердің жазғы демалысын ұйымдастыру балалардың құқық бұзушылығының, әр жерде бос жүруінің алдын алуға үлкен көмегін тигізеді.